שיעור מחנך ליום הזיכרון – שירים של שכול אישי

**ציוד**: דיסק עם ששת השירים, ניילונית לכל קבוצה ובה כמה עותקים של השיר ועותק אחד של דף העבודה.

**מהלך:**

* יש הרבה שירים שנכתבו לזכר מישהו מסויים. היום נפגוש שישה שירים כאלה.
* עובדים בקבוצות
* כל קבוצה מקריאה בתורה את דף העבודה שלה. אחרי שהקבוצה מסיימת שומעים את השיר ועוברים לקבוצה הבאה.

**"מותו של נמרוד ישנה פה סדרי עולם"**

**נמרוד כהן נהרג כאשר הגיע עם כוח החילוץ אל הטנק שנפגע בלבנון. הוא החלל הראשון של קיבוץ מצפה שלם, יישוב צעיר שעד היום כלל לא הוקם בו בית קברות. אחד החברים: "משהו באופי ובנוכחות שלו נתן הרגשה מיוחדת. היה בו משהו שהרגיע אותי"**

לפני כמעט שלושים שנה הוקם קיבוץ מצפה שלם על גדות ים המלח, ונמרוד כהן (19) הוא החלל הראשון במקום. 200 תושבי הקיבוץ לא נאלצו עד היום לקבור אף חבר ומאחר וגם לא הקימו בית קברות, הוחלט כי הלווייה תיערך בחלקה הצבאית בהר הרצל בירושלים, היום בשעה 18:00. כהן, יליד הקיבוץ וחייל בחטיבת הנח"ל, נהרג במהלך המתקפה בצפון כאשר הגיע עם כוח החילוץ אל הטנק שעלה על מטען גחון בתוך שטח לבנון. הוא הותיר אחריו זוג הורים - אריה ואסתי ממייסדי הקיבוץ ואת האח, דורון בן ה-8.

כהן התגייס לפני כשנה לחטיבת הנח"ל, לאחר שסיים שנת שירות בחיפה במסגרת גרעין של תנועת מחנות העולים.



**נמרוד כהן, מימין.**

במסגרת שנת השירות עסק נמרוד בפעילות חינוכית עם ילדי הקיבוצים באיזור הקריות. "אף פעם לא היו שומעים מנמרוד 'קשה לי בצבא' כמו ששומעים מכולם",

מוסיפה כוכבי. "גם כשהיה חוזר לקיבוץ בסופי שבוע לא היה עושה יותר מדי רעש בסגנון של 'הנה הגעתי'. הוא בעיקר נהנה להיות עם בני הגרעין שלו".

 .

**שיר לזכרו של נמרוד כהן**

**נמרוד** / מילים: דותן ברום, לחן: ארקדי דוכין

ירח של ט"ו טיפס ועלה

על ערב גלילי וטלול

שטף באורו מוצבי חיזבאללה

מן הצד השני של הגבול

קיצי ועגול הוא סימן השבילים

אלומות לוחשות אל הכביש

שעליו מתוך סבך אלונים ועלים

דהר כמטורף הפטיש

הירח שקע אל שמי מערב

אך אפילו הוא לא שמע

איך בשקט קדרו כבוקר של סתיו

הרקיעים מעבי מלחמה

שחר ליטף את ארץ צפון

אדום, מלכותי וזוהר

הפטיש מכורבל בסבך האלון

פקח פנסיו לגדר

בדהרה, כרגיל, אל הדרך נשק

אך חרק את בלמיו באימה

כי הנה, שם ממעל, האופק שרק

המנון של פצצות מרגמה

ארץ גליל ופצצות בשמיה

עצמה את עיניה, דמועות

וברעד, בחסד, אספה אל מתיה

את אהוב נפשנו – נמרוד

ארץ צפון, האם זה המחיר?

ראי, כי הרבה לא נשאר!

איך בחיקך בחרת להשאיר

דווקא את בן המדבר?

אך, דעי כי גם אם מותו הוא שלך

חייו הם שלנו לעד

כל פרט וכל תו מראשו המחויך

ייזכר ודבר לא יושמט

כי נזכור את האיש השקט כמו הים

שצפן את פנינו במצולות

נאסף על חופו שנותר מיותם

בתמוז – הוא העת לבכות

ארץ צפון, האם זה המחיר?

ראי, כי הרבה לא נשאר!

איך בחיקך בחרת להשאיר

דווקא את בן המדבר?

**מיליון כוכבים**

ביצוע: עמית פרקש

מילים ולחן: יפתח קרזנר

רצית לעוף רצית כבר הלאה

עם חצי חיוך עלית למעלה

מיליון כוכבים בשמים תופסים

את הצבע שלך בעיניים

תן רק עוד שנייה אחת לומר לך שלום

רצית לעוף הלכת רחוק מידי

בתוך הטירוף אין מי שישמור עלי

מיליון כוכבים בשמים תופסים

את הצבע שלך בעיניים

רציתי שנייה אחת לומר לך שלום

אני רציתי לשיר אתה הרמת גיטרה

מלאך מנגן לי עכשיו אז איתך אני שרה

מיליון כוכבים בשמים תופסים

את הצבע שלך בעיניים

רציתי לשיר לך לומר לך שלום

רציתי שנייה אחת לומר לך שלום

תן רק עוד שנייה אחת לומר לך שלום

ביי תום

זהו שיר שנכתב לזכרו של החייל תום פרקש שנפל ב- 24.07.06

השיר הוקלט על ידי אחותו בת ה-17, עמית,

מסוק אפאצ'י של צה"ל התרסק אתמול בצהריים בגליל העליון, סמוך לכרם בן זימרה, בזמן שהיה בדרכו לסייע לכוחות הקרקעיים הנלחמים באזור בינת ג'בל. שני טייסים נהרגו בהתרסקות: אל"מ צבי לופט, בן 42 מקיבוץ חוגלה וסגן תום פרקש, בן 23 מקיסריה. הודעה נמסרה למשפחותיהם.



**הסיפור מאחורי השיר:**

זאב עמית היה איש מוסד ששירת ברחבי העולם. כל פעם שיש מלחמה, הוא נקרא לדגל. כמוהו היה יוסף רגב – יוסלה. הם נפגשו בצרפת עם בת כיתתם נעמי שמר, אי שם במסעדה בצרפת היא כותבת על מפיות נייר את השיר "אנחנו שנינו מאותו הכפר" השיר לא תוכנן כשיר עצוב ואבל, וכשנכתב היו כולם בחיים. זאב עמית נהרג בצליחת תעלת סואץ במלחמת יום הכיפורים. השיר נתקיים - יוסף רגב עוד חי.

**אנחנו מאותו הכפר**

מילים ולחן: נעמי שמר

אנחנו שנינו מאותו הכפר:

אותה קומה, אותה בלורית שיער

אותו חיתוך דיבור - מה יש לומר

הן אנחנו מאותו הכפר

אנחנו שנינו מאותו הכפר

שדה ירוק חצינו עד צוואר

בערב שבנו יחד לכיכר

כי שנינו מאותו הכפר

ובלילות שישי

כשרוח חרישי

בצמרות שחורות עובר

אז אני אותך זוכר

תמיד בפרדסים ובשדרות

אהבנו את אותן הנערות

אבל בסוף אמרנו - אין דבר

זה הכל נשאר בתוך הכפר

ברחנו אל אותם המקומות

הלכנו אל אותן המלחמות

זחלנו על קוצים ועל דרדר

אבל שבנו יחד אל הכפר

ובלילות שישי...

אני זוכר בקרב שלא נגמר

פתאום ראיתי איך אתה נשבר

וכשעלה השחר מן ההר

אז אותך הבאתי אל הכפר

אתה רואה - אנחנו כאן בכפר

כמעט הכל נשאר אותו הדבר

בתוך שדה ירוק אני עובר

ואתה מעבר לגדר

**הסיפור שמאחורי השיר:**

יהודה ויינר נולד בבנימינה. בגיל 7 איבד את אביו. הוא שיחק כדורגל, הצטיין בלימודים וסייע לילדים מפגרים. ערב גיוסו לצה"ל הוא התקבל ללימודי רפואה אך החליט בכל זאת להתגייס לשריון. בספטמבר 1968, כשהיה בן 19, הוא נפל בקרב בפורט תאופיק בסיני.

אחיו, הפזמונאי אהוד מנור ז"ל, התאבל שנים ארוכות על מותו. לזכרו הוא כתב עשרות שירים, הידוע בהם הוא "אחי הצעיר יהודה" שבוצע על ידי להקת חיל השריון. שירים נוספים לזכרו הם "בן יפה נולד", "גשם אחרון" ועוד. על שמו גם נקרא בנו של אהוד מנור, המכונה יָדִי.

**אחי הצעיר יהודה**

מילים: אהוד מנור

לחן: יוחנן זראי

אחי הצעיר יהודה,

האם אתה שומע?

האם אתה יודע?

השמש עוד עולה כל בוקר

ואורה לבן,

ולעת ערב רוח מפזרת

את עלי הגן.

הגשם הראשון

ירד לפני יומיים,

בערב יום שלישי,

ושוב אפשר לראות שמיים

בשלולית על הכביש הראשי.

אחי הצעיר יהודה

האם אתה שומע?

האם אתה יודע?

בגן הילדים שלך

לומדים כבר שיר חדש,

ובתיכון התלמידים

שוב מתעמלים על המגרש.

רוחות ערבית

מייללות על המרפסת

את כל שירי הסתיו,

ואמא מחכה בסתר,

שאולי עוד יגיע מכתב.

אחי הצעיר יהודה

האם אתה שומע?

האם אתה יודע?

כל חבריך הטובים

נושאים דמותך עמם,

ובכל הטנקים על קווי הגבול

אתה נמצא איתם

אחי הטוב,

אני זוכר את שתי עיניך,

והן פותרות חידה.

ובני הרך יפה כמוך

בשמך לו אקרא - יהודה.

**הסיפור שמאחורי השיר:**

יורם ביאלר נולד וגדל בתל אביב אך לאחר שסיים את לימודיו בתיכון הוא עבר עם גרעין נח"ל לקיבוץ יודפת בגליל והפך לרועה צאן. הוא שירת ביחידת נח"ל מוצנח אך מאחורי החייל הקרבי הקשוח הסתתר נער חובב בעלי חיים, פילוסופיה, תיאטרון, ספרות ושירה בנוסף הוא היה צלם חובב ואף בנה בקיבוץ מעבדת צילום. הוא נהרג בתעלה, ביום הזיכרון לחללי צה"ל בשנת 1969, שלושה שבועות לפני שחרורו מהצבא. במותו היה בן 21.

עלי מוהר כתב לזכרו כעבור מספר שנים את השיר "יורם".

**יורם**

מילים: עלי מוהר

לחן: יהודה פוליקר

הוא נשאר בן עשרים

והזמן חלף,

זמן שלא נגע בפניו,

זמן בלעדיו

הוא אבד בחולות

עד היום לא שב

רק עכשיו אפשר לדבר

רגע אליו

יורם, תגיד לי אתה

מה עושים עם חבר שכמותך

מה עושים עם מותך

עם זכרון היותך

ועם השכחה

אז כתבת יומן

ונשאר מכתב

ואתה צוחק מן הדף

שעל המדף

יורם, תגיד לי אתה

מה עושים עם חבר שכמותך

שלא שם ולא פה

שהיה ואינו

ובכל זאת ישנו

כי עם הזמן זה דעך

הכאב שכך

לפעמים גם פצע ישן

שב ונפתח

יורם, תגיד לי אתה

מה עושים עם מן חבר שכמותך

מה עושים עם מותך

עם זכרון היותך

עם חבר שכמותך

שנשאר בן עשרים

**הסיפור מאחורי השיר:**

אלדד קרוק, יליד 1945, היה מחובר יותר לבנות הקיבוץ מאשר לבנים. הוא היה חבר בתנועת הנוער העובד והלומד, אהב טבע וטיולים. בשנת 1963 התגייס לצה"ל לחיל השריון והגיע לדרגת סמל. בתחילת מלחמת ששת הימים גויס במסגרת המילואים, הוא נפצע באורח קל וביקש שפצעי חבריו ייחבשו קודם לכן, אז נפצע בפעם השנייה ונהרג כשהוא בן 22 בלבד.

יאיר רוזנבלום נפצע בתאונת אופנוע. לאחר שהחלים קמעה הלך לכמה ימי מנוחה בקיבוץ שפיים. בתקוף אותו השעמום הלך לטייל בשבילי המשק ונכנס למועדון החברים. שם, במועדון, היתה מונחת חוברת זכרון לבן המשק, אלדד קרוק, שנפל במלחמת ששת הימים. בחוברת ראה שיר יפהפה של בת כיתתו של אותו אלדד. רחל שפירא שמה.

מאז השיר פרש כנפים לשיר זיכרון לאומי. המשוררת גם.

השיר הושמע לראשונה ע"י חיילת קצוצת שיער בטקס יום הזכרון בקיבוץ שפיים. החיילת הייתה כמובן רבקה זהר.

**מה אברך**

מילים: רחל שפירא

לחן: יאיר רוזנבלום

מה אברך לו, במה יבורך?

זה הילד? שאל המלאך.

מה אברך לו, במה יבורך?

זה הילד? שאל המלאך.

וברך לו חיוך שכמוהו כאור

וברך לו עיניים גדולות ורואות

לתפוס בן כל פרח וחי וציפור

ולב להרגיש בו את כל המראות.

מה אברך לו, במה יבורך?

זה הנער? שאל המלאך.

מה אברך לו, במה יבורך?

זה הנער? שאל המלאך.

וברך לו רגליים לרקוד עד אין סוף

ונפש לזכור בה את כל הלחנים

ויד האוספת צדפים עלי חוף

ואוזן קשובה לגדולים וקטנים.

מה אברך לו, במה יבורך?

זה העלם? שאל המלאך.

מה אברך לו, במה יבורך?

זה העלם? שאל המלאך.

וברך כי ידיו הלמודות בפרחים

יצלחו גם ללמוד את עוצמת הפלדה

ורגליו הרוקדות את מסע הדרכים

ושפתיו השרות את מקצב הפקודה.

מה אברך לו, במה יבורך?

זה הגבר? שאל המלאך.

מה אברך לו, במה יבורך?

זה הגבר? שאל המלאך.

נתתי לו כל שאפשר לי לתת

שיר, וחיוך, ורגליים לרקוד

ויד מעודנת, ולב מרטט

ומה אברך לך עוד?

מה אברך לו, במה יבורך?

זה הילד? העלם הרך.

מה אברך לו, במה יבורך?

זה הילד? העלם הרך.

הנער הזה - עכשיו הוא מלאך.

לא עוד יברכוהו, לא עוד יבורך.

אלוהים, אלוהים, אלוהים

לו אך ברכת לו - חיים.

בבית הספר עובדת סבתא של אחת מבנות הכיתה. מצאו אותה ובקשו ממנה חידה.

שירים בעקבות סיפור אישי של שכול – יום הזיכרון

* מה השיר מגלה לנו על הדמות שעליה נכתב?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* מה הסיפור שמאחורי השיר מגלה לנו על אותה דמות?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* בחרו שורה שמרגשת אתכם בשיר וכתבו אותה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

את התשובה לחידה כתבו כאן:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הוא שומר על כולנו מפני זרים. בקשו ממנו שאלה הקשורה לשיעורים.

את התשובה כתבו כאן:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_